Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: Az egyetemi végzettségű ápolók az egészségügyi felsőoktatás alapképzési szakjainak képesítési követelményeiről szóló 36/1996. (III. 5.) Korm. rendelet 1. és 3. számú
Paragraph Index: 50

7. Értelmező rendelkezések e szak képesítési követelményeinek alkalmazásában 7.1. E rendelet alkalmazásában a 90/1998. (V. 8.) Korm. rendelet a felsőoktatási pontrendszer (kreditrendszer) bevezetéséről és az intézményi tanulmányi pontrendszer egységes nyilvántartásáról 12. §-a értelmező rendelkezéseit kell alkalmazni az alábbi kiegészítésekkel: 7.1.1. Gyakorlati képzés Magában foglalja a gyakorlati órákat, a klinikai és területi gyakorlatokat. 7.1.2. Gyakorlati óra Az elméleti ismeretek jobb megértésének elősegítése és a gyakorlati készségek elsajátítása érdekében oktatási vagy demonstrációs segédeszközök használatával tanóra keretében végzett szakmai oktatás. 7.1.3. Klinikai gyakorlat A gyakorlati készségek elsajátítása és elmélyítése érdekében fekvőbeteg-gyógyintézet valós körülményei között az elméletben elsajátított ismeretek ellenőrzött és irányított (egyetemi és klinikai/területi szakoktató) alkalmazása és gyakorlása. 7.1.4. Területi szakmai gyakorlat A gyakorlati készségek elsajátítása és elmélyítése érdekében járóbeteg-rendelések, járóbeteg-szakrendelések, tanácsadók, gondozók, házi (otthoni) és közösségi ápolás valós körülményei között az elméletben elsajátított ismeretek ellenőrzött és irányított (egyetemi és klinikai/területi szakoktató) alkalmazása és gyakorlása. A Kormány 86/2000. (VI. 15.) Korm. rendelete a Magyar Szabadalmi Hivatalról A Kormány a Magyar Szabadalmi Hivatal (a továbbiakban: MSZH) feladatairól, hatásköréről, szervezetéről és működéséről a következőket rendeli el: Az MSZH feladat- és hatásköre

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes